REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-14

Ivanić-Grad, 28. travnja 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o usvajanju Strategije razvoja poljoprivrede i ruralnog prostora Grada Ivanić-Grada za razdoblje 2023. – 2030. godina**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o usvajanju Strategije** **razvoja poljoprivrede i ruralnog prostora Grada**

**Ivanić-Grada za razdoblje 2023. – 2030. godina**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se izrađivač Strategije, dr.sc. Damir Novotny, direktor trgovačkog društva T&MC d.o.o.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_ 2023. godine donijelo je sljedeću

**O D L U K U**

**o usvajanju Strategije razvoja poljoprivrede i ruralnog prostora Grada**

**Ivanić-Grada za razdoblje 2023. – 2030. godina**

Članak 1.

Usvaja se Strategija razvoja poljoprivrede i ruralnog prostora Grada Ivanić-Grada za razdoblje 2023. – 2030. godina.

Članak 2.

Tekst Strategije nalazi se u prilogu ove Odluke i čini njezin sastavni dio.

Članak 3.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o usvajanju Strategije razvoja poljoprivrede i ruralnog prostora Grada Ivanić-Grada za razdoblje 2023. – 2030. godina |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Na temelju članka 7.a stavka 5. Zakona o poljoprivredi (Narodne novine, broj 118/18, 42/20, 127/20 i 52/21) Hrvatski sabor je na sjednici 25. veljače 2022. donio Strategiju poljoprivrede do 2030. „Više od farme“ (Narodne novine, broj 26/22).

Osnovni zahtjev Strategije poljoprivrede za razdoblje do 2030. godine je učinkovitije korištenje javnih sredstava kroz bolje usmjeravanje poljoprivrednih potpora i sredstava za ruralni razvoj kroz četiri strateška cilja: povećanje produktivnosti i otpornosti poljoprivredne proizvodnje na klimatske promjene, jačanje konkurentnosti poljoprivredno-prehrambenog sektora, obnova ruralnog gospodarstva i unaprjeđenje uvjeta života u ruralnim područjima te horizontalni cilj, poticanje inovacija u poljoprivredno-prehrambenom sektoru. U okviru Strategije definirani su ciljevi i mjere za unapređenje poljoprivrednog sektora i ruralnog prostora.

Slijedom navedenoga, Grad Ivanić-Grad je izradio Strategiju razvoja poljoprivrede i ruralnog prostora Grada Ivanić-Grada za razdoblje 2023. – 2030. godine koja predstavlja srednjoročni akt strateškog planiranja od značaja za Grad Ivanić-Grad, kojim će se utvrditi vizija razvoja, ciljevi i prioriteti poljoprivrede na području Grada Ivanić-Grada te aktivnosti za njihovo ostvarenje. Svi strateški ciljevi su usmjereni na unaprjeđenje ruralnog gospodarstva te obuhvaćaju sugestije za ostvarenje povećanja produktivnosti poljoprivrede na okolišno i klimatski održiv način, uz jačanje veza između proizvodnje i tržišta te stvaranje novih radnih mjesta u ruralnom gospodarstvu.